આ અધિકારી એક નિગમમાં એમડી તરીકે ફરજ બજાવે છે. તેઓ નિગમમાં ખાનગી કરારથી કામ કરતાં કર્મચારીઓને પોતાના ઘરે ફરજિયાત કામે રાખે છે. આટલું ઓછું હોય તેમ મજબૂરીના માર્યા આવા કર્મચારીઓને રિસેસ સિવાય પીવાનું પાણી પણ નહીં પીવા સૂચના અપાઈ છે. કારણ કે તેમનાં ઘરે કામ કરતો કર્મચારી ફરજ દરમ્યાન પાણી પીએ તો તેને કુદરતી શૌચક્રિયા કરવી પડે અને તે માટે તે અધિકારીના ઘરનાં શૌચાલયનો ઉપયોગ કરે. થોડા સમય અગાઉ એક વર્ગ-૪ના કર્મચારીને તરસ લાગતાં તેણે સાહેબના ઘરે રાખેલ જગમાંથી પાણી પીધું તો સાહેબે તરત જગ ફેંકી દીધો તે કર્મચારીને હેરાન કરવા તેની બદલી પણ કરી દીધી.